Is ’n memoir ook 'n outobiografie? Daar bestaan beslis verwarring. 1. Die outobiografie dek 'n lewensloop in sy totaliteit en fokus veral op die persoon se loopbaan en prestasies. 2. Die memoir dek nie die volledige lewensverhaal nie, maar wentel om 'n tema uit 'n lewe en bevat insidente en anekdotes wat daardie tema belig.
Skryf is 'n proses. En stories is organies. Hulle lewe. Hulle ontwikkel en groei. En dit vat tyd. Wees dus geduldig met jou ontkiemende verhaal, jouself én jou skryfkursus. Vertrou die proses.
Skep 'n suksesvolle storiekarakter deur nie agter jou lessenaar te sit en muf nie, maar deur self na sukses te streef en probleme en uitdagings met vindingrykheid, entoesiasme en ywer te takel, net soos die beste karakters in die beste verhale.
Leer jou kinders skryf deur hulle met prettige, goed geskrewe boeke te omring, gereeld vir hulle voor te lees, en basiese storie-elemente en skryftegnieke ongemerk uit te lig. Dit beteken jy moet self ook heelwat oor skryf weet.
In fiksie, wanneer skryf jy Engelse woorde tussen aanhalingstekens, wanneer gebruik jy kursiewe skrif, en wanneer is dit aanvaarbaar om dit net so te vertaal?